Document ID: 32004D0667

KOMISJONI OTSUS,
27. september 2004,
millega muudetakse otsust 2004/145/EÜ seoses finantsabi andmisega ühele ühenduse tugilaborile rahvatervisega seotud veterinaarmeetmete valdkonnas (bioloogilised ohud) Ühendkuningriigis 2004. aastaks
(teatavaks tehtud numbri K(2004) 3547 all)
(Ainult ingliskeelne tekst on autentne)
(2004/667/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 28 lõiget 2,
ning arvestades järgmist:
(1)
Komisjoni otsusega 2004/145/EÜ, 12. veebruar 2004, ühenduse finantsabi andmise kohta teatavate ühenduse tugilaborite tööks rahvatervisega seotud veterinaarmeetmete valdkonnas (bioloogilised ohud) 2004. aastaks (2) antakse kõnealustele tugilaboritele ühenduse finantsabi teatavate ülesannete ja kohustuste täitmiseks.
(2)
2003. aasta tööprogrammi osana on Ühendkuningriigis Weybridge’is asuv ühenduse transmissiivse spongioosse entsefalopaatia (TSE) tugilabor töötanud ühenduse BSE seireprogrammi tulemuste analüüsi alusel välja integreeritud lähenemisviisi riigi BSE staatuse esialgsele ja pidevale hindamisele, mis hõlmab ka epidemioloogilist mudelit üksikute riikide BSE seire tulemuste hindamiseks.
(3)
Liikmesriikide ekspertidele tuleks korraldada seminar, et õpetada neid mudelit kasutama. Tulenevalt mudeli keerukusest ja vajadusest saada kogemusi nii statistika kui ka veterinaar-epidemioloogia vallas, tuleks igast liikmesriigist kutsuda kaks eksperti. Kui liikmesriigid kasutavad mudelit oma jälgimisprogrammi hindamisel, võivad nad esialgu vajada ühenduse tugilabori ekspertide abi. Seepärast tuleks ühenduse tugilabori aasta tööplaani jaoks antavat ühenduse finantsabi suurendada, et katta kõnealuse seminari ja eksperdiabiga seotud lisakulutusi.
(4)
Tuleks kohaldada eeskirju, mis on kehtestatud komisjoni 29. jaanuari 2004. aasta määruses (EÜ) nr 156/2004 (ühenduse tugilaboritele ühenduse finantsabi andmise kohta vastavalt otsuse 90/424/EMÜ artiklile 28). (3)
(5)
Otsust 2004/145/EÜ tuleks vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2004/145/EÜ muudetakse järgmiselt.
1)
Artikli 6 lõige 2 asendatakse järgmisega:
“2. Lõikes 1 osutatud finantsabiks kehtestatakse kuni 417 000 eurot ajavahemikuks 1. jaanuar 2004 kuni 31. detsember 2004.”
2)
Artikli 6 lõige 3 asendatakse järgmisega:
“3. Tehniliste seiminaride korraldamiseks antavaks ühenduse finantsabiks kehtestatakse kuni 105 000 eurot. Vastavalt määruse (EÜ) nr 156/2004 artiklile 4 ja erandkorras on lõikes 1 osutatud laboril õigus taotleda finantsabi oma seminaridel osalemise jaoks kuni 50 osalejale.”
Artikkel 2
Käesolev otsus on adresseeritud Suurbritannia ja Põhja-Iiri Ühendkuningriigile.
Brüssel, 27. september 2004

Labels: 7
0
19
5